rejauldu/bengali-wikipedia huggingface dataset:
ইমাম রেজার মাজার ইরানের মাশহাদে অবস্থিত দ্বাদশবাদী শিয়া মুসলমানদের বারো ইমামের অন্তর্ভুক্ত অষ্টম ইমাম আলী রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারণ ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে।  ইরানের পর্যটন কেন্দ্রগুলোর মধ্যে ইমাম রেজার মাজার ভবনটি অন্যতম একটি। মাজার ভবনটির একার আয়তন ২৬৭,০৭৮ মিটার২ যেখানে মাজারের সাতটি প্রাঙ্গনের আয়তন ৩৩১,৫৭৮ মিটার২ - মোট . প্রতি বছর ইমাম রেজার মাজারে ডাস্ট ক্লিয়ারিং উৎসব পালিত হয়।   বিবরণ   বালা সারর মসজিদ  থাম্ব|বাম|মসজিদের গম্বুজের সাথে প্রধান মিনারত হেরেমের পশ্চিম পাশে একটি মসজিদ রয়েছে। মসজিদটির নাম বালা সার মসজিদ যার অর্থ মাথার উপর। মজসিদটির এরূপ নামকরণ করার কারণ হল জিয়ারতকারীরা মসজিদটিতে ইমাম রেজার রওজার পশ্চিম দিক থেকে প্রবেশ করে। মাশহাদের পুরাতন মসজিদগুলোর মমধ্যে বাকা সার মমসজিদটি অন্যতম এবং মসজিদটি মাহমুদ গজনীর শাসন আমলের সময় নির্মিত হয়েছিল।   দারর-আল রহমান উদ্যান  এই বারান্দা বা উদ্যানটির মোট আয়তন ৩৬৫ বর্গ মিটার এবং এটি শানে জামহুরি ই ইসলামি এর পূর্ব পাশে অবস্থিত। এটিতে সোনালি রং করা হয়েছে এবং ১৩৭১ হিজরীতে উদ্যানটির উদ্বোধন কর হয়। এখানকার অন্যান্য উদ্যানগুলো হল দর-আল এখলাস, দার-আল-শুকর, দার-আল-সালাম এবং দার-আল- যেকর   আল্লাহভের্দি খান গম্বুজ  আল্লাহভের্দি খানের মাজারের উপর অষ্টকোণী এই গম্বুজটি নির্মাণ করা হয়। আল্লাহভের্দি খান শাহ আআব্বাসের সেনাপতিদের একজন ছিলেন। এটি হেরেমের উত্তর-পূর্ব পাশে অবস্থিত এবং রঙ্গিন টাইলস ও অপরূপ কারুকার্যে সজ্জিত করা হয়েছে। হেরেমের মধ্যে অবস্থিতত কারুকার্যগুলোী মধ্যে এটি অন্যতম।   হাতেম খানি গম্বুজ  এই গম্বুজটি হেরেমের পূর্ব পাশে অবস্থিত। শাহ আব্বাসের অন্যতম মন্ত্রী হাতেম বেইক অর্দবাদি ১০১০ হিজরীতে গম্বুজটি নির্মাণ করেন।   সোনালী গম্বুজ  থাম্ব|ছবির মাঝখানে সোনালী গম্বুজটি দেখা যাচ্ছে। ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন।  কোরআনের জাদুঘর  জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল।   তথ্যসূত্র   বিষয়শ্রেণী:মাজার বিষয়শ্রেণী:সুফিবাদ বিষয়শ্রেণী:ইরানের সমাধিস্থল বিষয়শ্রেণী:ইরানের জাতীয় কাজ বিষয়শ্রেণী:ইরানের মসজিদ বিষয়শ্রেণী:সাফাভীয় স্থাপত্য বিষয়শ্রেণী:শিয়া মাজার
thumb|১৭৪০ এ ফ্রান্সোইস বাউচারের সংগীতের পরিবেশন কল্পনা চিত্র সঙ্গীত অথবা সংগীত (ইংরেজী: Music; মিউজিক) দ্বারা গীত, বাদ্য, নৃত্য এই তিনটি বিষয়ের সমাবেশকে উল্লেখ করা হয়। গীত এক ধরনের শ্রবণযোগ্য কলা যা সুসংবদ্ধ শব্দ ও নৈশব্দের সমন্বয়ে মানব চিত্তে বিনোদন সৃষ্টি করতে সক্ষম। স্বর ও ধ্বনির সমন্বয়ে গীতের সৃষ্টি। এই ধ্বনি হতে পারে মানুষের কণ্ঠ নিঃসৃত ধ্বনি, হতে পারে যন্ত্রোৎপাদিত শব্দ অথবা উভয়ের সংমিশ্রণ। কিন্তু সকল ক্ষেত্রে সুর ধ্বনির প্রধান বাহন। সুর ছাড়াও অন্য যে অনুষঙ্গ সঙ্গীতের নিয়ামক তা হলো তাল।  অর্থযুক্ত কথা, সুর ও তালের সমন্বয়ে গীত প্রকাশিত হয়। সুর ও তালের মিলিত ভাব এ বাদ্য প্রকাশিত হয়। ছন্দের সাথে দেহ ভঙ্গিমার সাহায্যে নৃত্য গঠিত ।   ইতিহাস  thumb|230px|তিন সঙ্গীতজ্ঞ, নাখতের সমাধি, থিবস, মিশর  পাথরযুগের মানুষও সঙ্গীত গাইতো। সম্ভবত প্রথম সঙ্গীত তৈরির চেষ্টা হয়েছিল শব্দ ও ছন্দ দ্বারা প্রকৃতির সাহায্যে।   সঙ্গীতের প্রকারভেদ   প্রাচ্য সঙ্গীত ও পাশ্চাত্য সঙ্গীত  যান্ত্র সঙ্গীত ও কণ্ঠসঙ্গীত  শাস্ত্রীয় সঙ্গীত, লোক সঙ্গীত ও আধুনিক সঙ্গীত  ধ্রুপদ, খেয়াল, ঠুংরী, টপ্পা, গজল, কাওয়ালী, কালোয়াতী   সঙ্গীতের স্বরলিপি  সঙ্গীত বা সুর বা স্বর এর প্রকাশ পদ্ধতিতে সাত (৭) টি চিহ্ন ( সংকেত ) ব্যবহৃত হয়, যথা :  সা রে গা মা পা ধা নি  এই সাতটি চিহ্ন দ্বারা সাতটি কম্পাংক নির্দেশ করা হয় ।  এছাড়াও আরও ৫টি স্বর রয়েছে ; যাদেরকে বিকৃত স্বর বলা হয় । যথা :  ঋ জ্ঞ হ্ম দ ণ   সঙ্গীতের তাল  সঙ্গীত সর্বাঙ্গীণ সুন্দর হয় তখনই, যখন তাল, মাত্রা, লয় সহকারে নির্দিষ্ট প্রণালীতে সম্পন্ন হয়। বলা হয়ে থাকে বেসুরো সঙ্গীত তবুও শ্রবনযোগ্য, তবে তাল-হীন গান সহ্য করা সম্ভব নয়। তাল হল সঙ্গীতের কঙ্কাল স্বরুপ। বিভিন্ন রকম তাল এর নাম ও মাত্রাঃ  দাদরা     : ৬ মাত্রা  কাহারবা   : ৮ মাত্রা  তেওড়া    : ৭ মাত্রা  রুপক     : ৭ মাত্রা  ঝাঁপতাল   : ১০ মাত্রা  ত্রিতাল    : ১৬ মাত্রা   যন্ত্র সঙ্গীত  বিভিন্ন প্রকার যান্ত্রীয় সঙ্গীত:  তত: তার (তন্ত্রী)বিশিষ্ট,  সুষির: বায়ু চালিত,   ঘাতবাদ্য  ঘন (বাদ্য)  আনদ্ধ   সঙ্গীত শিল্পের বাণিজ্যিক প্রসার  প্রাচীনকাল থেকে এ বঙ্গঅঞ্চলে কীর্তন বা ঈশ্বরের নামে গান  করার প্রচলন চলে আসছে। চর্যাগীতির পরে বাংলা সঙ্গীতে উল্লেখযোগ্য হয়ে আছে নাথগীতি। যদিও সঙ্গীতকে ঘিরে বিশ্বব্যাপী সৃষ্ট হয়েছে এক ধরনের ব্যবসার। এতে সঙ্গীত রচনা করে গ্রাহক কিংবা প্রচার মাধ্যমে বিক্রয়ের ব্যবস্থা করা হয়। এর সাথে জড়িত রয়েছে বিভিন্ন রেকর্ড কোম্পানী, ব্রান্ড এবং ট্রেডমার্ক সহযোগে লেবেল এবং বিক্রেতা। ২০০০ সালের পর থেকে গানের শ্রোতার সংখ্যা অসম্ভব আকারে বৃদ্ধি পেয়েছ। শ্রোতারা ডিজিটাল মিউজিক ফাইলগুলোকে এমপি-থ্রী প্লেয়ার, আইপড, কম্পিউটার এবং অন্যান্য বহনযোগ্য আধুনিক যন্ত্রে সংরক্ষণ করছেন। গানগুলো ইন্টারনেট থেকে বিনামূল্যে কিংবা ক্রয় করে সংগ্রহ করা যায়। ডিজিটাল মাধ্যমে গান সংগ্রহ ও দেয়া-নেয়ার মাধ্যমে বর্তমান সঙ্গীত শিল্প প্রসারিত হয়েছে।  তবে ইন্টারনেট থেকে অবাধে বিনামূল্যে গান ডাউনলোড করার ফলে গানের সিডি বিক্রয়ের ব্যবসায় এক ধরনের হুমকির মুখে রয়েছে। এর ফলে বাণিজ্যিক শিল্পীরা আর্থিকভাবে লাভবান হতে পারছেন না।  তথ্যসূত্র   বহিঃসংযোগ     বিষয়শ্রেণী:শিল্পকলা বিষয়শ্রেণী:সঙ্গীত বিষয়শ্রেণী:মূল বিষয়ের নিবন্ধ বিষয়শ্রেণী:পরিবেশন শিল্পকলা বিষয়শ্রেণী:শব্দ (ধ্বনি)
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Yahya (আলাপ) ১৯:২৮, ১২ জুলাই ২০২৩ (ইউটিসি) রহিম বখস দ্বিমুখী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () WP:NSCHOOL অনুযায়ী কোনো  উল্লেখযোগ্য শিক্ষাপ্রতিষ্ঠান নয়। নিবন্ধে যথেষ্ট তথ্য নেই। অর্ঘ্য বড়ুয়া (আলাপ) ০৭:২৪, ৩ জুলাই ২০২৩ (ইউটিসি)  : অনেক পুরনো একটি বিদ্যালয় এবং বীরগঞ্জের মধ্যে সম্ভবত সবচেয়ে প্রাচীন বিদ্যালয়, ২০১৯ এ ৭৫ বছর পূর্তি অনুষ্ঠান পালন করেছে। ব্যক্তিগতভাবে জানি যে বিদ্যালয়টি দিনাজপুরের বীরগঞ্জ উপজেলার সবচেয়ে উল্লেখযোগ্য দুটি বিদ্যালয়ের একটি (অন্যটি বীরগঞ্জ পাইলট উচ্চ বিদ্যালয়, কিন্তু অনলাইনে তেমন কোনো প্রচার খুঁজে পাচ্ছি না। — হাসিব (আলাপ) ০৩:৫০, ৪ জুলাই ২০২৩ (ইউটিসি)  প্রাচীন বিদ্যালয়টির নিবন্ধ রাখার পক্ষে আমি। কিন্তু পর্যাপ্ত তথ্য না থাকলে নিবন্ধটি বিশ্বকোষে রাখা একপ্রকার অর্থহীন। যেহেতু প্রাচীন শিক্ষাপ্রতিষ্ঠান তাই অনলাইনে না হলেও অফলাইনে কিছু তথ্য পাওয়া যাবে। সেসকল তথ্য যোগ করে নিবন্ধটিকে সমৃদ্ধ করার চেষ্টা করা যেতে পারে। বিদ্যালয়ের প্রকাশিত প্যামফ্লেটে (পুস্তিকায়) বিদ্যালয়ের ইতিহাস পাওয়া যেতে পারে। — ফেরদৌস •  ২১:২০, ৯ জুলাই ২০২৩ (ইউটিসি)  । আসলেই অনেক পুরাতন প্রতিষ্ঠান, যদিও আলোচনাসভায় শতবর্ষী পুরাতন বিদ্যালয়কে উল্লেখযোগ্য বলার নীতিমালা পাশ হচ্ছে। তবে আমার কেন যেন মনে হয় এইসংখ্যাটা ৭৫ বছর করা উচিত। আসলে বাংলাদেশে এখনো ডাটাবেস ভিত্তিক তেমন কোন ওয়েবসাইট তৈরি হয়ে উঠেনি। তাই প্রাশ্চাত্যের একটা প্রতিষ্ঠান যত মিডিয়া কাভারেজ পায়, আমাদের দেশের প্রতিষ্ঠান তার থেকে উল্লেখযোগ্য হয়েও তত কাভারেজ বা ডাটাবেসে স্থান পায়না। ৭৫ বছর ধরে যে প্রতিষ্ঠান জ্ঞানের আলো ছড়াচ্ছে, সেই প্রতিষ্ঠান বিভিন্ন সময়ে নানা ম্যাগাজিন নিজেরাই প্রকাশ করে থাকে, তাহলে তাদের এরকম কিছু ম্যাগাজিনে তাৎপর্যপূর্ণ বর্ণনা তাদেরও রয়েছে। তবে আসল কথা হলো এসব প্রতিষ্ঠান সম্পর্কে অনলাইনে তেমন কিছু পাওয়া যায়না। তাই আমার বক্তব্য হলো ৭৫ বছরের পুরোনো নিবন্ধে যদি প্রতিষ্ঠান সম্পর্কে মৌলিক বর্ণনা থাকে, তাহলে নিবন্ধটি । Deloar Akram (আলাপ • অবদান • লগ) ১০:৫৩, ১২ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|ইস্ট ইন্ডিয়া কোম্পানির প্রচলিত রৌপ্য মুদ্রা। এই মুদ্রার ওজনই পরে "তোলা" নামের একক হিসেবে প্রচলিত হয়। তোলা (तोला; تولا) ভারতীয় উপমহাদেশে প্রচলিত ওজনের তথা ভরের একটি একক। এটি মূলত ব্রিটিশ আমলে প্রচলিত ছিল। ১ তোলা = ০.৩৭৫ ট্রয় আউন্স = ১১.৬৬৪ গ্রাম। এই এককটি বর্তমানে স্বর্ণ এবং খুবই ক্ষুদ্র পরিমাণের পদার্থের পরিমাপে ব্যবহার হয়। তোলা মূলত প্রচলন করে ব্রিটিশ ইস্ট ইন্ডিয়া কোম্পানি। তারা রূপার তৈরি মুদ্রার প্রচলন করেছিল। পরবর্তীতে ব্রিটিশ সরকার ঐ মুদ্রার ওজনকে "তোলা" হিসেবে প্রমিতকরণ করে, যার মান ছিল ১৮০ গ্রেইন = ০.৩৭৫ ট্রয় আউন্স।  বাংলাদেশে তোলার পাশাপাশি ভরি ব্যবহৃত হয়।তোলা ও ভরির মাপ   তথ্যসূত্র   বিষয়শ্রেণী:একক বিষয়শ্রেণী:ভরের একক
রোগীঘনিষ্ঠ স্বাস্থ্য পেশাজীবী বলতে এমন এক ধরনের স্বাস্থ্য পেশাজীবীকে বোঝায়, যারা সাধারণত কোনও হাসপাতাল, চিকিৎসাকেন্দ্র (ক্লিনিক), বা দক্ষ শুশ্রূষাকেন্দ্রে কাজে নিয়োজিত থাকেন এবং যারা পরীক্ষাগার, গবেষণাগার, বা আঞ্চলিক স্বাস্থ্যকেন্দ্রে কাজের পরিবর্তে সরাসরি রোগীদের সেবাপ্রদান করে থাকেন। রোগীঘনিষ্ঠ স্বাস্থ্য পেশাজীবীদের মধ্যে আছেন চিকিৎসক (ডাক্তার), শুশ্রূষাকারী (নার্স), দন্তচিকিৎসক, চিকিৎসকের সহকারী, রোগী চিকিৎসা কর্মকর্তা, মনোবিজ্ঞানী, রোগীঘনিষ্ঠ ঔষধপ্রস্তুতি ও ব্যবহারবিদ, রোগীঘনিষ্ঠ বিজ্ঞানী, অঙ্গসঞ্চালনবিদ, প্রাথমিক চক্ষুচিকিৎসক, যারা রোগনির্ণয়, রোগ সারানোর ব্যবস্থাগ্রহণ করা ও রোগীর সেবার কাজ করে থাকেন। রোগীঘনিষ্ঠ স্বাস্থ্য পেশাজীবীদেরকে একটি সর্বাঙ্গীণ প্রশিক্ষণ বা শিক্ষাক্রম সমাপ্ত করতে হয় ও এরপরে পরীক্ষায় উত্তীর্ণ হয়ে পেশাগত স্বাস্থ্যসেবা প্রদানের সনদ অর্জন করতে হয়। কিছু রোগীঘনিষ্ঠ স্বাস্থ্য পেশাজীবী বিশেষায়িত ক্ষেত্রে স্নাতকোত্তর উপাধি বা ডক্টরেট উপাধি অর্জনের জন্য অতিরিক্ত শিক্ষালাভ করতে পারেন। রোগীঘনিষ্ঠ স্বাস্থ্য পেশাজীবীকে ইংরেজি পরিভাষায় "ক্লিনিশিয়ান" (Clinician) বলে।  একজন রোগীঘনিষ্ঠ স্বাস্থ্য পেশাজীবীর মূলত একজন অসুস্থ ব্যক্তির ব্যবস্থাপনায় নিয়োজিত থেকে তার অসুস্থতা সারিয়ে তোলা, তার ব্যথা-বেদনা উপশম বা প্রশমন করা, ও তার আয়ু বর্ধন করার চেষ্টা করেন। একই সাথে তিনি রোগী ও তার পরিবারের উপর অসুস্থতার প্রভাব মাথায় রাখের ও অন্যান্য সামাজিক নিয়ামকগুলিও গণনায় নেন।   আরও দেখুন   স্বাস্থ্যসেবা পেশার তালিকা    তথ্যসূত্র   পরিভাষা  প্রাথমিক চক্ষু চিকিৎসক -Optometrist  রোগীঘনিষ্ঠ স্বাস্থ্য পেশাজীবী -Clinician  স্বাস্থ্য পেশাজীবী -Health professional, healthcare professional  হাসপাতাল -Hospital  চিকিৎসাকেন্দ্র -Clinic  দক্ষ শুশ্রূষাকেন্দ্রে -Skilled nursing facility  আঞ্চলিক স্বাস্থ্য -Community health  চিকিৎসক -Physician, Doctor  শুশ্রূষাকারী -Nurse  দন্তচিকিৎসক -Dentist  চিকিৎসকের সহকারী -Physician assistant  রোগী চিকিৎসা কর্মকর্তা -Clinical officer  মনোবিজ্ঞানী -Psychologist  রোগীঘনিষ্ঠ ঔষধপ্রস্তুতি ও ব্যবহারবিদ -Clinical pharmacist  রোগীঘনিষ্ঠ বিজ্ঞানী -Clinical scientist  অঙ্গসঞ্চালনবিদ -Physiotherapist  প্রাথমিক চক্ষুচিকিৎসক -Optometrist  বিষয়শ্রেণী:স্বাস্থ্যসেবা পেশা
thumb|গজনী অবকাশ কেন্দ্রের একটি দৃশ্য গজনী অবকাশ কেন্দ্র বাংলাদেশের শেরপুর জেলা শহরের ঝিনাইগাতী উপজেলার কাংশা ইউনিয়নের গারো পাহাড়ের পাদদেশে অবস্থিত। এর উত্তরে রয়েছে ভারতের মেঘালয় রাজ্য। গজনী অবকাশ কেন্দ্রটি প্রায় ৯০ একর এলাকা জুড়ে বিস্তৃত। শেরপুর জেলা প্রশাসনের উদ্যোগে ১৯৯৩ সালে এটি নির্মিত হয়। এটি বৃহত্তর ময়মনসিংহ ও উত্তরাঞ্চলের প্রধান এবং আকর্ষণীয় পর্যটন কেন্দ্র হিসেবে বিবেচিত হয়।   বর্ণনা গজনী অবকাশ কেন্দ্রে চোখে পড়বে সবুজ গাছপালার সারি, লতাপাতার বিন্যাস, ছোট-বড় টিলা, উপজাতীয়দের ঘরবাড়ি ইত্যাদি। এখানে প্রধান প্রধান গাছপালার মধ্যে রয়েছে শাল, সেগুন ও গজারী গাছ। কৃত্রিম স্থাপনাগুলোর মধ্যে উল্লেখযোগ্য হচ্ছে বিশালাকার ডায়নোসরের প্রতিকৃতি, ড্রাগন প্রতিকৃতি, জিরাফ  প্রতিকৃতি, , মৎস্যকন্যা প্রতিকৃতি, হাতির প্রতিকৃতি, আলোকের ঝর্ণাধারা, পাতালপুরী, পদ্ম সিঁড়ি শিশুদের জন্য চুকোলুপি পার্ক, স্মৃতিসৌধ ছোট আকারের চিড়িয়াখানা, একুয়ারিয়াম ইত্যাদি। এখানকার চিড়িয়াখানায় রয়েছে মেছো বাঘ, অজগর সাপ, হরিণ, ভাল্লুকসহ প্রায় ৪০ প্রজাতির প্রাণী।  কৃত্রিম লেকের শান্ত জলে নৌ বিহারের জন্য রয়েছে সীমান্ত প্যাডেল বোট ও ময়ুরপঙ্খী নৌকা। অবকাশে বিভিন্ন ধরনের প্রাণীর প্রতিকৃতি ও গারোদের বাসস্থানের ধারণায় নির্মিত হয়েছে অমৃতলোক। অমৃতলোকের আছে গারো মা প্রতিকৃতি, উটপাখির ভাস্কর্য, ক্যাঙ্গারু ভাস্কর্য, পাখি বেঞ্চ, শিশু গার্ডেন, লাল পাহাড়, কুঁড়েঘর, ফুলের বাগান, কফি হাউজ ইত্যাদি। গজনী অবকাশে আছে ৬৪ ফুট উঁচু সাইট ভিউ টাওয়ার, ঝুলন্ত ব্রীজ, ক্যাবল কার ও জিপ লাইনিং রাইড। ক্যাবল কারটিতে উঠে কৃত্রিম জলপ্রপাতের ওপর দিয়ে এক পাহাড় থেকে অন্য পাহাড়ে যাবার ব্যবস্থা আছে। এক পাহাড় থেকে আরেক পাহাড়ে হেঁটে পার হবার জন্য নির্মাণ করা হয়েছে ঝুলন্ত ব্রীজ।  বঙ্গবন্ধু ও মুক্তিযুদ্ধ জাদুঘরে রয়েছে বঙ্গবন্ধু-মুক্তিযুদ্ধের স্মৃতি বিজড়িত ইতিহাস। আদিবাসী জাদুঘরে ক্ষুদ্র নৃ-গোষ্ঠীর ইতিহাস এবং আদিবাসীদের জীবনমানের নানা বিষয় তুলে ধরা হয়েছে।   তথ্যসূত্র   বিষয়শ্রেণী:শেরপুর জেলার দর্শনীয় স্থান
সুগন্ধীসার তেল () বলতে এক ধরনের ঘনীভূত জলবিকর্ষী তরল বোঝায়, যা কোনও উদ্ভিদ থেকে নিষ্কাশিত উদ্বায়ী (স্বাভাবিক তাপমাত্রায় সহজেই বাষ্পীভূত হয় এমন) রাসায়নিক যৌগ ধারণ করে রাখে। সুগন্ধীসার তেলকে উদ্বায়ী তেল  (volatile oils), বায়বীয় তেল (ethereal oils বা aetheroleum), কিংবা আরও সরলভাবে যে উদ্ভিদ থেকে সেগুলিকে নিষ্কাশন করা হয়, সেই উদ্ভিদের নামে ডাকা হতে পারে (যেমন লবঙ্গ তেল)। সুগন্ধীসার তেলে কোনও উদ্ভিদের যে সুগন্ধ থাকে, তার সারবস্তুটি ধারণ করা থাকে; অর্থাৎ এটিতে ঐ উদ্ভিদের স্বতন্ত্র বৈশিষ্ট্যসূচক সুগন্ধটি নিহিত থাকে।  সুগন্ধীসার তেলগুলিকে সাধারণত পাতন প্রক্রিয়ার মাধ্যমে নিষ্কাশন করা হয় এবং প্রায়শই বাষ্পীয় পাতনকে কাজে লাগানো হয়। অন্যান্য নিষ্কাশন প্রক্রিয়ার মধ্যে আছে পিষে বের করা, দ্রাবক দ্বারা নিষ্কাশন, স্ফুমাতুরা, পরমসার তেল নিষ্কাশন, রজন টোকা, মোম গ্রথিতকরণ ও শীতল নিষ্পেষণ। সুগন্ধীসার তেলগুলিকে সুগন্ধী দ্রব্য, প্রসাধনী, সাবান, বায়ু সতেজকারক ও অন্যান্য দ্রব্যে, খাদ্য ও পানীয়ে সুগন্ধ যোগ করতে, এবং ধূপ ও অন্যান্য গৃহস্থালি পরিস্কারক দ্রব্যে সুগন্ধ যোগ করতে ব্যবহার করা হয়।  সুগন্ধীসার তেলগুলিকে প্রায়শই সুগন্ধী চিকিৎসা নামক এক ধরনের বিকল্প চিকিৎসা পদ্ধতিতে ব্যবহার করা হয়, যেখানে সুগন্ধী যৌগগুলির রোগ নিরাময়কারী গুণ আছে বলে দাবি করা হয়। সুগন্ধী চিকিৎসার ফলে দেহমন শিথিল হতে পারে, তবে এগুলি আসলেই কোনও রোগ সারাতে কার্যকর কি না, তার সপক্ষে যথেষ্ট বৈজ্ঞানিক সাক্ষ্যপ্রমাণ নেই। সুগন্ধীসার তেলের বেঠিক ব্যবহারের কারণে অতিপ্রতিক্রিয়া (অ্যালার্জি), প্রদাহ ও ত্বকের চুলকানি বা জ্বালাপোড়া হতে পারে, এবং বিশেষ করে শিশুরা এক্ষেত্রে বেশি আক্রান্তপ্রবণ হতে পারে। যদি পান করা হয় বা ত্বকের মাধ্যমে শোষিত হয়, তবে সুগন্ধীসার তেলগুলি বিষাক্ত হতে পারে।  তথ্যসূত্র  বিষয়শ্রেণী:সুগন্ধীসার তেল
ব্যবহার  This documentation sub-template is for transclusion in the "See also" section of the related templates of :Category:User talk header templates. There are no parameters:  == আরও দেখুন ==  {{ব্যবহারকারী আলাপ নতুন বার্তা আরো দেখুন}}  The section can provide more information, preferably in the same format with intro, such as:  == আরও দেখুন ==  ;Direct variants:  * {{tl|SameName2}} – identical but with more verbose text  {{ব্যবহারকারী আলাপ নতুন বার্তা আরো দেখুন}}  ;প্রয়োজনীয় সংশ্লিষ্ট টেমপ্লেট:  * {{tl|SomethingInteresting}} – what it is for   আরও দেখুন   – a similar see-also transclusion for the  family of templates
সমকালীন শিল্পকলা জাদুঘর - মোঁসোরো প্রাসাদ, শ্যাতু দ্য মোঁসোরো - সমকালীন শিল্পকলা জাদুঘরএই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। ( ; ) ফ্রান্সের মোঁসোরো শহরে অবস্থিত একটি শিল্পকলা জাদুঘর। শহরের কেন্দ্রভাগের এই বিশিষ্ট স্থাপনাটি লোয়ার নদীর বাম তীরে। শ্যাতু দ্য মোন্তসরুঁ সমকালীন শিল্পকলা জাদুঘর মোঁসোরো প্রাসাদ অবস্থিত।   দরদালান   টীকা  বিষয়শ্রেণী:মোঁসোরো বিষয়শ্রেণী:মোঁসোরোর দর্শনীয় স্থান বিষয়শ্রেণী:মোঁসোরোর স্থাপত্য বিষয়শ্রেণী:ফ্রান্সের ভবন ও স্থাপনা বিষয়শ্রেণী:আধুনিক শিল্পকলা জাদুঘর
সাধনা মহিলা সংঘ হল বেঙ্গালুরুতে অবস্থিত একটি এনজিও যারা যৌনকর্মীদের সহায়তা করে। ২০১৯ সালের করোনা ভাইরাস মহামারীর সময় যৌনকর্মীদের তাঁরা খাবার সরবরাহ করেছিলেন কারণ সেইসময় যৌনকর্মীদের কোন রোজগার ছিল না।   ইতিহাস  সংগঠনটি ২০১১ সালে গঠিত হয়েছিল এবং ২০১৩ সালে নিবন্ধিত হয়েছিল। যৌনকর্মীরা পুলিশের দ্বারা হয়রানি ও দুর্ব্যবহারের শিকার হন। সাধনা মহিলা সংঘের সম্পাদক এম গীতা বলেন, সুপ্রিম কোর্টের ২০০৯ সালের একটি রায়ে এটিকে বিশেষভাবে অবৈধ ঘোষণা করা হয়েছে। এই সংস্থাটি এমন নারী  শ্রমিকদেরও সাহায্য করে যাঁরা তাঁদের কাজ পরিবর্তন করতে চান, কিন্তু ক্রমাগত বৈষম্যের সম্মুখীন হন। তাঁদের অনেকেই ইতিমধ্যেই তাদের স্বামী এবং পরিবার হারিয়েছেন এবং স্বাভাবিক সময়েও তাঁরা এইচআইভির মতো ঝুঁকির পাশাপাশি মানসিক সমস্যার সম্মুখীন হন।  এই এনজিওটি প্রতি তিন মাস অন্তর যৌনকর্মীদের এইচআইভি পরীক্ষার ব্যবস্থা করে এবং এইচআইভি পজিটিভ হলে তাদের পরামর্শ দেয়। তারা তাঁদের কনডম ব্যবহার করার পরামর্শ দেয়। কেউ কেউ এইচআইভি পজিটিভ হওয়ার জন্য যৌনকর্ম ছেড়ে দিতে চায়। অনেককে তাদের বাড়ি থেকে বের করে দেওয়ার পর নিজেদের গৃহহীন বলে মনে করে। উভয় ক্ষেত্রেই এনজিও এই মহিলাদের সহায়তা প্রদান করে।   করোনাভাইরাস পৃথিবীব্যাপী  ২০২০ সালের মার্চ মাসের মধ্যে যৌনকর্মীরা তাঁদের কষ্টের কথা জানাতে শুরু করেন। তাঁদের অনেকেই শহরের বাইরে থাকতেন ফলে প্রতিদিন সকালে তাঁদের ভ্রমণ করে কাজে যেতে হত। মহামারী চলাকালীন বাস বাতিল করা হয়েছিল, এবং খদ্দেররা ভাইরাসে আক্রান্ত হওয়ার ভয় পেয়েছিলেন তাই যৌনকর্মীদের রোজগার বন্ধ হয়ে গিয়েছিল। সংগঠনটির অনুমান ছিল যে বেঙ্গালুরুতে ১,০০০ যৌনকর্মী আছেন। তাঁদের আয় প্রায় ৫৫% কমে গেছে। যদি একজন যৌনকর্মী দিনে দুজন খদ্দের পান, তাহলে তিনি দুবেলা খেতে পারবেন, কিন্তু খদ্দেররা দূরত্ব বজায় রাখছেন। সাধনা মহিলা সংঘ তাঁদের জন্য খাবার সরবরাহ করার দায়িত্ব নেয়। ২০২০ সালের মে মাসের মধ্যে বেশিরভাগই চার সপ্তাহ ধরে কাজ করেননি।  একজন কর্মী উল্লেখ করেছেন যে এইচআইভি আক্রান্ত ব্যক্তিরা কনডম ব্যবহার করতে পারেন কিন্তু কোভিড-১৯ আক্রান্ত ব্যক্তিরা সম্পূর্ণ ঢাকা পোশাক পরতে পারবেন না।   পুরস্কার  ২০১৭ সালের আন্তর্জাতিক নারী দিবসে নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি কর্তৃক পুরো সংস্থাটিকে তাদের কাজের জন্য নারী শক্তি পুরস্কার দিয়ে সম্মানিত করা হয়েছিল। পুরস্কারের মধ্যে ছিল একটি প্রশংসাপত্র ও এক লক্ষ টাকা।   তথ্যসূত্র   বিষয়শ্রেণী:২০১১-এ প্রতিষ্ঠিত সংগঠন বিষয়শ্রেণী:২০১১-এ কর্ণাটকে প্রতিষ্ঠিত বিষয়শ্রেণী:নারী শক্তি পুরস্কার বিজয়ী
ভ্যানকুভার ওয়াইটক্যাপস ফুটবল ক্লাব (; সাধারণত ভ্যানকুভার ওয়াইটক্যাপস এফসি এবং সংক্ষেপে ভ্যানকুভার ওয়াইটক্যাপস নামে পরিচিত) হচ্ছে ভ্যানকুভার ভিত্তিক একটি কানাডীয় পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/vancouver-whitecaps-fc/ এই ক্লাবটি ২০০৯ সালের ১৮ই মার্চ তারিখে প্রতিষ্ঠিত হয়েছে। ২২,১২০ ধারণক্ষমতাবিশিষ্ট বিসি প্লেসে ব্লু-অ্যান্ড-ওয়াইট নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/vancouver-whitecaps-fc/stadion/verein/6321 বর্তমানে এই ক্লাবের ম্যানেজারের দায়িত্ব পালন করছেন ইতালীয় সাবেক ফুটবল খেলোয়াড় ভান্নি সারতিনি এবং সভাপতির দায়িত্ব পালন করছেন জেফ মালেট।https://www.transfermarkt.com/vancouver-whitecaps-fc/startseite/verein/6321 বর্তমানে কানাডীয় মধ্যমাঠের খেলোয়াড় রাসেল টিবার্ট এই ক্লাবের অধিনায়কের দায়িত্ব পালন করছেন।https://www.whitecapsfc.com/playershttps://www.worldfootball.net/teams/vancouver-whitecaps/2024/2/   ঘরোয়া ফুটবলে, ভ্যানকুভার ওয়াইটক্যাপস এপর্যন্ত ৩টি শিরোপা জয়লাভ করেছে।  রাসেল টিবার্ট, জর্ডান হার্ভি, জ্যাক নারউইনস্কি, কামিলো সানভেজ্জো এবং ব্রায়ান ওয়াইটের মতো খেলোয়াড়গণ ভ্যানকুভার ওয়াইটক্যাপসের জার্সি গায়ে মাঠ কাঁপিয়েছেন।  ইতিহাস ২০১১ মৌসুমে ভ্যানকুভার ওয়াইটক্যাপস প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১১ সালের সালের ১৯শে মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে টম সোনের অধীনে ভ্যানকুভার ওয়াইটক্যাপস টরন্টোর বিরুদ্ধে ৪–২ গোলের ব্যবধানে জয়লাভ করেছিল।https://www.worldfootball.net/report/major-league-soccer-2011-vancouver-whitecaps-toronto-fc/ ২০১১ মেজর লিগ সকারে ভ্যানকুভার ওয়াইটক্যাপস ৬টি জয় এবং ১০টি ড্রয়ে সর্বমোট ২৮ পয়েন্ট অর্জন করে সামগ্রিক পয়েন্ট তালিকায় ১৮তম স্থান অর্জন করেছিল,https://www.worldfootball.net/schedule/usa-major-league-soccer-2011-spieltag/8/https://www.mlssoccer.com/standings/supporters-shield/#season=2011&live=true যেখানে কামিলো সানভেজ্জো ১২টি গোল করে লিগে ভ্যানকুভার ওয়াইটক্যাপসের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      মেজর লিগ সকারে ভ্যানকুভার ওয়াইটক্যাপস ফুটবল ক্লাব   বিষয়শ্রেণী:ভ্যানকুভার ওয়াইটক্যাপস ফুটবল ক্লাব বিষয়শ্রেণী:২০০৯-এ প্রতিষ্ঠিত ফুটবল ক্লাব বিষয়শ্রেণী:২০০৯-এ ব্রিটিশ কলাম্বিয়ায় প্রতিষ্ঠিত বিষয়শ্রেণী:কানাডার ফুটবল ক্লাব বিষয়শ্রেণী:মেজর লিগ সকারের ক্লাব
হাম টিভি হল পাকিস্তানের লাহোর এবং করাচীভিত্তিক ২৪-ঘণ্টার বিনোদনমূলক চ্যানেল। এটি হাম নেটওয়ার্ক লিমিটেড মালিকানাধীন (কেএসই:হামএনএল) একটি চ্যানেল। হাম নেটওয়ার্ক লিমিটেড ২১ জানুয়ারি ২০১১ সালের পূর্বে আই টেলিভিশন নেটওয়ার্ক লিমিটেড নামে পরিচিত ছিল। হাম টিভি ২০০৫ সালের ১৭ জানুয়ারি তারিখে আনুষ্ঠানিকভাবে সম্প্রচার শুরু করে। ২০১৩ সালে মার্চে হাম নেটওয়ার্ক তাদের প্রথম হাম পুরস্কার অনুষ্ঠান আয়োজন করে।  বর্তমান অনুষ্ঠানমালা  সহোদর চ্যানেল  হাম সিতারে  হাম মাসালা  স্টাইল ৩৬০  হাম এফএম  তথ্যসূত্র  বহিঃসংযোগ  হাম টিভির  অফিসিয়াল ওয়েবসাইট  বিষয়শ্রেণী:টেলিভিশন স্টেশন বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:পাকিস্তানের টেলিভিশন স্টেশন
রোদন ভরা বসন্ত  হল একটি জনপ্রিয় বাংলা চলচ্চিত্র যা পরিচালনা করেন সুশীল মুখোপাধ্যায়। এই চলচ্চিত্রটি ১৯৭৪ সালে এম্পার ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অমল মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, বাসবী নন্দী, উৎপল দত্ত, পাহাড়ী সান্যাল।  কাহিনী সারসংক্ষেপঃ-  এক যুবতী গর্ভপাতের কারণে মারা যায়। একজন তরুণ আইনজীবী এবং আদর্শবাদী সহকারী মামলাটি গ্রহণ করেন। শেষ বক্তব্যে তিনি কাউকে দোষ দেন না, কিন্তু সহানুভূতিশীল আইনজীবীর কাছে তিনি একটি নির্দিষ্ট ব্যক্তিকে করুণাকে অবহিত করতে বলেন এবং তিনি মহিলা হোমে রাখেন। হোমে কোন আলামত পাওয়া যায় না এবং শিপ্রাকে গ্রহণ করে না। তিনি একটি হোমের মেয়েকে ব্যবসার জন্য হোটেলে যেতে দেখেন। অ্যাস্ট পুলিশ কমিশনারও এই চক্রে রয়েছেন। সে ভুল করে করুণাকে দিয়ে একটি ফাইলে চিঠি দেয় এবং বসের হাতে পড়ে। সে আত্মহত্যা করে কিন্তু করুণাকে গ্রেফতার করা হয় এবং তারপরে আইনজীবী দেখতে পান যে সে তার স্ত্রী, যে হঠাৎ নিখোঁজ হয়ে গিয়েছিল। তার গল্পটি ফুটে উঠেছে- কীভাবে বস্তির একটি মেয়ে থেকে, যাকে সোমেনাথ ভালোবাসতেন এবং বিয়ে করতে চেয়েছিলেন, তিনি বাইজি হয়েছিলেন এবং তারপরে মাংসের ব্যবসায় চলে গেলেন - যখন সোমেনাথ আবার খুঁজে পেলেন তাকে বিয়ে করলেন। কেন তিনি তাকে ছেড়ে চলে গেলেন এবং তারপর কীভাবে তিনি ম্যাডাম হলেন এবং এর পিছনে কারা ছিলেন।  শ্রেষ্ঠাংশে  উত্তম কুমার - সোমনাথ বোস  বাসবী নন্দী - শুক্লা/করুণা  উৎপল দত্ত - সত্য  পাহাড়ী সান্যাল  দিলীপ রায় - এসিপি ঘোষ  মন্টু ব্যানার্জি  সত্য বন্দ্যোপাধ্যায় - ঈশ্বর  কালীপদ চক্রবর্তী  বাসন্তী চ্যাটার্জী  বীরেন চ্যাটার্জি  পলিন চ্যাটার্জি  শেখর চ্যাটার্জি  চন্দ্রাবতী দেবী - সোমনাথের মা  তরুণ কুমার - ডিসিপি  মধুমিতা - শুক্লার মেয়ে  মন্মথ মুখোপাধ্যায়  মুক্তি রায়  সাধনা রায়চৌধুরী  শোভা সেন - চারু দেবী  গৌরশী  শেফালী  এন বিশ্বনাথন  তথ্যসূত্র  বহিঃসংযোগ    বিষয়শ্রেণী:১৯৭৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র
স্যার টমাস ভার্নন (১০ ডিসেম্বর ১৬৩১ - ১০ ফেব্রুয়ারি ১৭১১) ছিলেন লন্ডনের একজন ব্যবসায়ী এবং ইস্ট ইন্ডিয়া কোম্পানির পরিচালক যিনি ইংল্যান্ডের সংসদে দায়িত্ব পালন করেছিলেন।   কর্মজীবন  ভার্নন সারে-র একজন ভদ্রলোকের পুত্র ছিলেন। তিনি লন্ডনে একজন ব্যবসায়ী হিসেবে নিজেকে প্রতিষ্ঠিত করেছিলেন। তিনি তুরস্কের সাথে বাণিজ্যে বিশেষজ্ঞ ছিলেন। তিনি ১৬৫৭ সালে লেভান্ট কোম্পানির সদস্য ছিলেন, ১৬৬৩–১৬৭০, ১৬৮৪–১৬৮৫, ১৬৮৬–১৬৯১, ১৬৯৩, ১৬৯৭–১৬৯৮ পর্যন্ত সহকারী ছিলেন, স্বামী ১৬৭১–১৬৮৩ ছিলেন। তিনি ১৬৭২-১৬৭৪, ১৬৭৭-১৬৭৯ এবং ১৬৮২-১৬৮৪ সাল পর্যন্ত রয়েল আফ্রিকান কোম্পানির সহকারী হিসেবেও দায়িত্ব পালন করেন। ১৬৮৭ সালে তিনি ইস্টল্যান্ড কোম্পানির সদস্য ছিলেন।  ১৬৬১ সালে হ্যাবারড্যাশার্স কোম্পানির একজন ফ্রিম্যান, ১৬৮৫ সালে মাস্টার। তিনি ১৬৭৬–১৬৮০, ১৬৮২–১৬৮৩, ১৬৯১–১৬৯৩, ১৬৯৬ সালে লন্ডনের একজন সাধারণ কাউন্সিলম্যান এবং ১৬৮৩–১৬৮৪ সালে অডিটর ছিলেন।Gauci, Perry. "VERNON, Sir Thomas (1631-1711), of St Stephen Coleman Street, London, and Sudbury, Derbys". www.historyofparliamentonline.org. History of Parliament Online. Retrieved 5 October 2023. তিনি ১৬৯০ থেকে ১৬৯৫ সাল পর্যন্ত লন্ডন শহরের প্রতিনিধিত্ব করার জন্য ইংল্যান্ডের সংসদে নির্বাচিত হয়েছিলেন।  ভার্ননকে ১৬৮৫ সালের ৮ মার্চ নাইট উপাধি দেওয়া হয়।Gauci, Perry. "VERNON, Sir Thomas (1631-1711), of St Stephen Coleman Street, London, and Sudbury, Derbys". www.historyofparliamentonline.org. History of Parliament Online. Retrieved 5 October 2023. ডান|থাম্ব| জন রিলির আঁকা তার স্ত্রী অ্যান ওয়েস্টনের প্রতিকৃতি,    তথ্যসূত্র   বিষয়শ্রেণী:ইংল্যান্ডের সংসদ সদস্য ১৬৯০-১৬৯৫ বিষয়শ্রেণী:সিটি অব লন্ডনের ইংল্যান্ডের সংসদ সদস্য বিষয়শ্রেণী:১৭১১-এ মৃত্যু বিষয়শ্রেণী:১৬৩১-এ জন্ম বিষয়শ্রেণী:১৭শ শতাব্দীর ইংরেজ বণিক
সেলিম আল দীন পদক বাংলাদেশের সেলিম আল দীন-মেহেরুন্নেসা ট্রাস্ট ও ঢাকা থিয়েটার এর উদ্যোগে ২০১৪ খ্রিষ্টাব্দে প্রবর্তি হয়। সংগঠন, ব্যক্তিদের অনুপ্রাণিত করার জন্য তাদের কর্মের স্বীকৃতি হিসেবে প্রতি বছর এ পদক দেয়া হয়।  বিজয়ী ব্যক্তি ও সংগঠনের তালিকা ২০১৪  বাংলাদেশ গ্রাম থিয়েটার ২০১৫  অরুন সেন ২০১৬  রাইসুল ইসলাম আসাদ ২০১৭  আলী যাকের ২০১৯  বাংলাদেশ মহিলা সমিতি ২০২১  পীযূষ বন্দ্যোপাধ্যায় ২০২৩  সৈয়দ জামিল আহমেদ ২০২৫  আসাদুল্লাহ ফারাজী তথ্যসূত্র  বিষয়শ্রেণী:বাংলাদেশের পুরস্কার বিষয়শ্রেণী:সেলিম আল দীনের স্মারক